b'\n_START_ARTICLE_\nMeteora\n_START_SECTION_\nZgodovina\n_START_PARAGRAPH_\nJame v bli\xc5\xbeini Meteore so bile naseljene \xc5\xbee v prazgodovini pred 50.000 in vse do 5.000. Najstarej\xc5\xa1a kamnita struktura, ki jo je naredil \xc4\x8dlovek, je bila tam narejena pred 23.000 leti, verjetno kot obramba pred hladnimi vetrovi, saj je bila v tem \xc4\x8dasu ledena doba. V jamah so odkrili veliko paleolitskih in neolitskih artefaktov.  _NEWLINE_V 9. stoletju so asketski menihi naselili Meteoro, bili so prvi po neolitiku, ki so \xc5\xbeiveli na tem podro\xc4\x8dju. \xc5\xbdiveli so na skalah na vi\xc5\xa1ini tudi do 550 metrov nad planino. Taka vi\xc5\xa1ina in klifne skale so zagotavljali samoto za samotarsko \xc5\xbeivljenje. Menihi so se sre\xc4\x8devali samo ob nedeljah in posebnih dnevih za \xc4\x8da\xc5\xa1\xc4\x8denje in molitve v kapeli na skali znani kot Dhoupiani._NEWLINE_To\xc4\x8den \xc4\x8das ustanovitve samostana ni znan. Leta 1344 je Athanasios Koinovitis pripeljal skupino vernikov z gore Athos na Meteoro. _NEWLINE_Leta 1921 je kraljica Romunije Marija obiskala Meteoro in bila s tem prva \xc5\xbeenska, ki je kadarkoli stopila v Veliki samostan Meteoron. V dvajsetih letih 20. stoletja so bile v skalo vklesane stopnice in dodan je bil most z bli\xc5\xbenje planote. Med drugo svetovno vojno je bilo mesto bombardirano in ve\xc4\x8d umetnin je bilo ukradenih. _NEWLINE_Do danes se je ohranilo \xc5\xa1est samostanov. Od teh so \xc5\xa1tirje namenjeni mo\xc5\xa1kim in dva \xc5\xbeenskam. Vsak samostan ima manj kot 10 prebivalcev. Samostani so sedaj turisti\xc4\x8dna atrakcija.\n_START_SECTION_\nGeografija\n_START_PARAGRAPH_\nPovpre\xc4\x8dna vi\xc5\xa1ina je 313 metrov.'